ทอท.อนุมัติขยายสุวรรณภูมิ
บอร์ดทอท.อนุมัติขยายสุวรรณภูมิ รอเสนอครม.พิจารณาในเดือนมี.ค.นี้
25 ก.พ. 2553

บอร์ดทอท.อนุมัติขยายสุวรรณภูมิ รอเสนอครม.พิจารณาในเดือนมี.ค.นี้
นายเสรีรัตน์ ประสุตานนท์ กรรมการผู้อำนวยการใหญ่ บริษัท ท่าอากาศยานไทย (ทอท.) กล่าวว่า ที่ประชุมคณะกรรมการ(บอร์ด)ทอท. ได้อนุมัติให้ฝ่ายบริหารทอท.ไปจัดทำแผนการก่อสร้างและเพิ่มประสิทธิภาพสนามบินสุวรรณภูมิ เพื่อเสนอครม.พิจารณาอนุมัติภายในเดือนมี.ค.53 นี้ 
จากเดิมที่ทอท.เสนอให้มีการก่อสร้างอาคารผู้โดยสารภายในประเทศ  อาคารกลางผู้โดยสารกลาง (มิดฟิลด์ คองคอด) รันเวย์ที่ 3 ฯลฯ แต่ต้องปรับลดขนาดแผนงานลงเหลือเพียง มิดฟิลด์คองคอด ลานจอดอากาศยานฯลฯ ทำให้วงเงินจากเดิมที่ตั้งไว้ 74,000 ล้านบาท ลดลงเหลือเพียง 60,000 ล้านบาท เท่านั้น อย่างไรก็ตาม คาดว่าหากครม.อนุมัติแล้วจะต้องใช้เวลาในการหาที่ปรึกษาเพื่อศึกษาข้อมูล และจะได้ลงมือก่อสร้างจริงในปี  2555 คาดแล้วเสร็จ ปี 2559